# **ΕΛΛΗΝΙΚΗ ΔΗΜΟΚΡΑΤΙΑ**

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

##  ΑΝΑΡΤΗΤΕΑ ΣΤΟ ΔΙΑΥΓΕΙΑ

 **ΑΡΙΘΜ.ΠΡΩΤ: 15193**

 **Λιβαδειά 1 /9/2022**

**ΑΠΟΣΠΑΣΜΑ**

Από το πρακτικό της αριθμ.2022-19ης ΜΕΙΚΤΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **94**

**ΘΕΜΑ : Γνωμοδότηση επί της Μελέτης Περιβαλλοντικών Επιπτώσεων (Μ.Π.Ε.) του έργου με τίτλο «Κατασκευή και λειτουργία Αιολικού Σταθμού Παραγωγής Ηλεκτρικής Ενέργειας (ΑΣΠΗΕ) της εταιρείας «GREEN REPOWER PHOTOVOLTAIC M.I.K.E, στη θέση «Όμορφη Λάκκα – Στάλλα – Λιθαρόστρουγγα – Σταυρός», των Τ.Κ. Κυριακίου, Αγίας Άννας, Αγ. Τριάδος, και Λεβαδέων και των συνοδών αυτού έργων, στις Δ.Ε. Λεβαδέων και Κορώνειας και Κυριακίου, του Δήμου Λεβαδέων, της Π.Ε. Βοιωτίας, Περιφέρειας Στερεάς Ελλάδας».**

Στη Λιβαδειά σήμερα την 31η Αυγούστου 2022, ημέρα Τετάρτη και ώρα 19:00 μ.μ , συνήλθε σε  **μεικτή** συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις** διατάξεις του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και ύστερα από την από  **14933/26-8-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 27 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 |  Φορτώσης  Αθανάσιος |
|  |  Μητάς Αλέξανδρος | 2  | Αρκουμάνης Πέτρος |
|  | Τσεσμετζής Εμμανουήλ | 3  | Γερονικολού Λαμπρινή  |
|  | Δήμου Ιωάννης  | 4  | Μπαρμπέρης Νικόλαος |
|  | Αποστόλου Ιωάννης | 5  | Αλεξίου Λουκάς |
|  | Σάκκος Μάριος  | 6  | Τουμαράς Βασίλειος |
|  | Νταντούμη Ιωάννα  | 7  |  Σπυρόπουλος Δημοσθένης |
|  | Καράβα Χρυσοβαλάντου Βασιλική (Βάλια)  |  | Οι οποίοι δεν προσήλθαν |
|  | Μερτζάνης Κων/νος  |  | αν και κλήθηκαν νόμιμα |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα (Απούσα στο 1,2,3 Θ.Η.Δ) |  |  |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  | Γαλανός Κων/νος  |  |   |
|  | Καράλης Χρήστος (Απών στο 1,2,3 Θ.Η.Δ) |  |  |
|  | Τζουβάρας Νικόλαος (Απών στο 1,2,3 Θ.Η.Δ) |  |  |
|  | Πούλος Ευάγγελος |  |  |
|  |  Κοτσικώνας Επαμεινώνδας  |  |  |
|  | Μπράλιος Νικόλαος  |  |  |
|  | Τσιφής Δημήτριος  |  |  |
|  | Καραμάνης Δημήτριος (Απών στο 2,3 Θ.Η.Δ) |  |  |
|  | Πλιακοστάμος Κων/νος (Απών στο 1,2,3 Θ.Η.Δ) |  |  |
|  | Χέβα Αθανασία (Νάνσυ) |  |  |
|  | Κατής Χαράλαμπος |  |  |
|  | Παπαϊωάννου Λουκάς  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το τέταρτο θέμα της ημερήσιας διάταξης της υπ αριθμ **14933/26-8-2022**   πρόσκλησης (6ο στον Πίνακα Θεμάτων Συνεδρίασης ) *,* η κ. Πρόεδρος έθεσε υπόψη των μελών του Δημοτικού του Δημοτικού Συμβουλίου *την* υπ αριθμ. 35/2022 Απόφαση της Επιτροπής Ποιότητας Ζωής , σύμφωνα με την οποία εισηγείται ομόφωνα ΑΡΝΗΤΙΚΑ στο Δημοτικό Συμβούλιο επί της Μελέτης Περιβαλλοντικών Επιπτώσεων (ΜΠΕ) του έργου «Κατασκευή και λειτουργία Αιολικού Σταθμού Παραγωγής Ηλεκτρικής Ενέργειας (ΑΣΠΗΕ) της εταιρείας «GREEN REPOWER PHOTOVOLTAIC M.I.K.E, στη θέση «Όμορφη Λάκκα –
Στάλλα – Λιθαρόστρουγγα – Σταυρός», των Τ.Κ. Κυριακίου, Αγίας Άννας, Αγ. Τριάδος, και Λεβαδέων και των συνοδών αυτού έργων, στις Δ.Ε. Λεβαδέων και Κορώνειας και Κυριακίου, του Δήμου Λεβαδέων, της Π.Ε. Βοιωτίας, Περιφέρειας Στερεάς Ελλάδας» η οποία διαβιβάσθηκε αρμοδίως από την Δ/νση Περιβάλλοντος, Καθαριότητας & Πρασίνου με το υπ΄αριθμ.πρωτ 15037/30-8-2022 παρακάτω έγγραφό της.

*Η εντολή προς δημοσίευση της Μελέτης Περιβαλλοντικών Επιπτώσεων (ΜΠΕ) του έργου του τίτλου κοινο­ποιήθηκε στον Δ. Λεβαδέων με το υπ’ αριθμ. πρωτ. 182773/447/08.08.2022 της Επιτροπής Περιβάλ­λοντος & Ανάπτυξης Στερεάς Ελλάδας.*

*Η δημόσια διαβούλευση για την υποβολή απόψεων επί του θέματος θα διεξάγεται μέχρι τις 08.09.2022.*

*Διοικητικά το έργο υπάγεται στις κοινότητες Αγ. Άννας, Κυριακίου και Λιβαδειάς.*

*Σκοπός της μελέτης είναι* *η περιβαλλοντική αδειοδότηση του εν λόγω έργου.*

 *Σύμφωνα με τις παραγράφους 1α και 2στ του άρθρου 83 του Ν. 3852/2010 εμπίπτει στις αρμοδιότητες των τοπικών συμβουλίων η έκφραση γνωμών και η διατύπωση απόψεων.*

 *Επίσης, σύμφωνα με τις παραγράφους 1 και 1Βiii του άρθρου 73 του Ν. 3852/2010 η επιτροπή ποιότητας ζωής ως αποφασιστικό και εισηγητικό όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο δημοτικό συμβούλιο τη λήψη αποφάσεων για θέματα προστασίας του περιβάλλοντος.*

 *Σας επισυνάπτουμε την περιληπτική έκθεση επί της Μ.Π.Ε. της Υπηρεσίας, την απόφαση των κοινοτήτων Αγ Άννας Κυριακίου κα ,Λιβαδειάς.και την απόφαση της Επιτροπής Ποιότητας Ζωής του Δ. Λεβαδέων.*

 *Παρακαλείσθε να προβείτε στις ενέργειες που αφορούν στη λήψη της σχετικής γνωμοδοτικής απόφασης.*

 Η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» δημοτική σύμβουλος κα Πούλου Γιώτα έκανε παρατηρήσεις σχετικά με την διαδικασία ενημέρωσης και σύγκλισης των οργάνων του Δήμου σε ότι αφορά τα θέματα αυτά και ζήτησε από τον αρμόδιο αντιδήμαρχο τον συντονισμό των αρμοδίων υπηρεσιών . Δήλωσε ότι η παράταξή της συμφωνεί με την εισήγηση - απόφαση της ΕΠΟΙΖΩ και ζήτησε να συμπεριληφθεί στην απόφαση και η πρόνοια της άσκησης κάθε νόμιμου μέσου, αν και εφόσον δοθεί αδειοδότηση της μονάδος.

Ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ» δημοτικός σύμβουλος κ. Κοτσικώνας Επαμεινώνδας τόνισε ότι όπως κατ’ επανάληψη έχουμε επισημάνει, είναι δρομολογημένες οι εξελίξεις της τοποθέτησης αμέτρητων ανεμογεννητριών στον Ελικώνα, στα πλαίσια της λεγόμενης «πράσινης ανάπτυξης» και με όχημα την απελευθέρωση της παραγωγής και διάθεσης της ενέργειας, που κατ’ εντολή των επιχειρηματικών συμφερόντων, υιοθέτησαν και υλοποιούν ομόθυμα όλες οι κυβερνήσεις. Οι πολίτες πρέπει να αφυπνιστούν, να πάρουν την υπόθεση στα χέρια τους για να ανατρέψουν τις αρνητικές εξελίξεις στην περιοχή μας και να αποτρέψουν την παράδοση του φυσικού πλούτου στους επιχειρηματικούς ομίλους, που λεηλατούν το λαϊκό εισόδημα μέσα από τους λογαριασμούς ρεύματος με τα «πράσινα» τέλη ΑΠΕ. Η χώρα μας έχει ανάγκη από μια άλλη ενεργειακή πολιτική, από ένα ενιαίο αποκλειστικά δημόσιο φορέα ενέργειας για την παραγωγή, τη μεταφορά, τη διανομή και την εμπορία της ηλεκτρικής ενέργειας που θα αποτελούν κοινωνική ιδιοκτησία προς όφελος του λαού μας και θα αξιοποιεί όλες τις πλουτοπαραγωγικές πηγές ενέργειας και όχι των μονοπωλιακών ομίλων.

 Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* το με αριθμ. Πρωτ 15037/30-8-2022 έγγραφο της Δ/νσης Περιβάλλοντος, Καθαριότητας και Πρασίνου του Δήμου
* Την υπ΄αριθμ 35/2022 απόφαση της Επιτροπής Ποιότητας Ζωής
* Την υπ΄αριθμ 14/23-8-2022 Απόφαση της Κοινότητας Κυριακίου.
* Την υπ΄αριθμ 14980/29-8-2022 Απόφαση της Κοινότητας Αγίας Αννας.
* Την υπ΄αριθμ 48/23-8-2022 Απόφαση της Κοινότητας Λιβαδειάς.
* Την από 10/08/2022 Περιληπτική ‘Εκθεση επί της Μ.Π.Ε. του Πρ/νου της Δ/νσης Περιβάλλοντος, Καθαριότητας & Πρασίνου
* Το υπ.αρ. 182773/447/8-8-2022 έγγραφο της Επιτροπής Περιβάλλοντος & Ανάπτυξης, με θέμα: «Εντολή προς δημοσίευση μελέτης Περιβαλλοντικών Επιπτώσεων».
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

 **Α)** Γνωμοδοτεί **ΑΡΝΗΤΙΚΑ**  επί της Μελέτης Περιβαλλοντικών Επιπτώσεων (Μ.Π.Ε.) που φέρει τον τίτλο: **«Κατασκευή και λειτουργία Αιολικού Σταθμού Παραγωγής Ηλεκτρικής Ενέργειας (ΑΣΠΗΕ) ισχύος 52,8MW με ονομασία , στη θέση «Όμορφη Λάκκα» στις θέσεις ¨Ομορφη Λάκα– Στάλλα – Λιθαρόστρουγγα – Σταυρός», των Τ.Κ. Κυριακίου, Αγίας Άννας, Αγ. Τριάδος, και Λεβαδέων και των συνοδών αυτού έργων, στις Δ.Ε. Λεβαδέων και Κορώνειας και Κυριακίου, του Δήμου Λεβαδέων, της Π.Ε. Βοιωτίας, Περιφέρειας Στερεάς Ελλάδας».**

 **Β)** Ο Δήμος να ασκήσει κάθε νόμιμο μέσο, αν και εφόσον δοθεί αδειοδότηση της μονάδος

. **Η απόφαση πήρε τον αριθμό 94**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Τσεσμετζής Εμμανουήλ |  |
| 12 |  | Πούλου Γιώτα |  |
| 13 |  |  Καπλάνης Κων/νος  |  |
| 14 |  | Γαλανός Κων/νος  |  |
| 15 |  | Τόλιας Δημήτριος  |  |
| 16 |  | Πούλος Ευάγγελος |  |
| 17 |  | Καραλής Χρήστος |  |
| 18 |  |  Κοτσικώνας Επαμεινώνδας  |  |
| 19 |  |  Μπράλιος Νικόλαος |  |
| 20 |  | Τσιφής Δημήτριος |  |
| 21 |  | Αλεξίου Λουκάς |  |
| 22 |  | Τουμαράς Βασίλης |  |
| 23 |  | Χέβα Αθανασία |  |
| 24 |  | Κατής Χαράλαμπος  |  |
| 25 |  | Παπαϊωάννου Λουκάς |  |
|   |  |  |  |